Coba jelasin Taksonomi dari Takur besar (burung) dalam bahasa melayu dong

Bucco virens ialah nama saintifik yang diusulkan oleh Pieter Boddaert pada tahun 1783 untuk takur besar yang telah diperihalkan oleh Georges-Louis Leclerc, Comte de Buffon pada tahun 1781 berdasarkan spesimen yang dikumpulkan di China. Ia digambarkan dalam pinggan warnaan tangan yang diukir oleh François-Nicolas Martinet.

Ia disusunkan dalam genus Megalaima yang diusulkan oleh George Robert Gray pada tahun 1842 yang mencadang untuk menggunakan nama tersebut dan bukannya Bucco. Pada abad ke-19 dan ke-20, spesimen zoologi takur besar berikut telah diperihalkan:

Megalaema marshallorum yang diusulkan oleh Robert Swinhoe pada tahun 1870 adalah berdasarkan seekor takur besar dari Himalaya.

Megalaima virens magnifica yang diusulkan oleh EC Stuart Baker pada tahun 1926 ialah seekor takur jantan dari Machi, Manipur.

Megalaima virens clamator yang diusulkan oleh Ernst Mayr pada tahun 1941 ialah seekor burung yang dikumpul di utara Myanmar.

Penyelidikan filogenetik molekul takur mendedahkan bahawa burung dalam genus Megalaima membentuk klad, yang juga termasuk takur api, satu-satunya spesies yang diletakkan dalam genus Psilopogon ketika itu. Takur yang dahulunya disusunkan dalam genus tersebut telah dilangkelaskan di bawah genus Psilopogon.

Empat subspesies diiktiraf pada 2014:

P. v. virens terdapat dari Myanmar tengah, Thailand ke Vietnam dan China

P. v. marshallorum terdapat dari timur laut Pakistan ke barat Nepal

P. v. magnificus terdapat dari timur Nepal ke Assam

P. v. clamator terdapat dari Assam dan utara Myanmar ke utara Thailand dan Yunnan di China

Hasil kajian filogenetik terhadap takur menunjukkan bahawa takur besar paling rapat dengan takur lohong merah (P. lagrandieri) yang terdapat di Kemboja, Laos, dan Vietnam.